A4-0134/98

Πρόταση κανονισμού του Συμβουλίου που αφορά για την εξασφάλιση των δικαιωμάτων συμπληρωματικής συνταξιοδότησης των μισθωτών και των μη μισθωτών που μετακινούνται εντός της Ευρωπαϊκής Ένωσης (COM(97)0486 - C4-0661/97 - 97/0265 (CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τρίτη αιτιολογική σκέψη

>Αρχικό κείμενο>

ότι η νομοθεσία που έχει ήδη θεσπιστεί από το Συμβούλιο με σκοπό την προστασία των δικαιωμάτων κοινωνικής ασφάλισης των εργαζομένων στην Κοινότητα καθώς και των μελών των οικογενειών τους, και ιδιαίτερα οι κανονισμοί (ΕΟΚ) αριθ. 1408/71 (1) και (ΕΟΚ) αριθ. 574/72 (2), αφορούν μόνο τα κατά νόμο συστήματα συνταξιοδότησης;

>Κείμενο μετά την ψηφοφορία στο ΕΚ>

ότι η νομοθεσία που έχει ήδη θεσπιστεί από το Συμβούλιο με σκοπό την προστασία των δικαιωμάτων κοινωνικής ασφάλισης των εργαζομένων στην Κοινότητα καθώς και των μελών των οικογενειών τους, και ιδιαίτερα οι κανονισμοί (ΕΟΚ) αριθ. 1408/71 (1) και (ΕΟΚ) αριθ. 574/72 (2), αφορούν

κυρίως τα κατά νόμο συστήματα συνταξιοδότησης;

(Τροπολογία 2)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η ελεύθερη διακίνηση των εργαζομένων δεν αποτελεί μόνον ουσιαστικό στοιχείο για την καλή λειτουργία της ενιαίας αγοράς αλλά επίσης προϋπόθεση για την ορθή λειτουργία της Οικονομικής και Νομισματικής Ένωσης.;

(Τροπολογία 3)

Αιτιολογική σκέψη 7α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι κατά την όλο και συνηθέστερη μορφή απασχόλησης ορισμένου χρόνου και τη μερική απασχόληση θα πρέπει να διασφαλίζονται συνταξιοδοτικά δικαιώματα που να καλύπτουν επαρκώς τους ασφαλισμένους. Για το σκοπό αυτό καλείται η Επιτροπή να λάβει ιδιαίτερα υπόψη την απασχόληση ορισμένου χρόνου και την απασχόληση κατά τη θέσπιση των συστημάτων συνταξιοδότησης;

(Τροπολογία 4)

Αιτιολογική σκέψη 12α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η παρούσα οδηγία αποτελεί μόνο ένα πρώτο βήμα για τη δημιουργία ενός ρυθμιστικού πλαισίου σχετικά με το σύστημα συμπληρωματικής συνταξιοδοτήσεως και αποσκοπεί να άρει τα εμπόδια στην κινητικότητα των εργαζομένων; ότι το Συμβούλιο θα θεσπίσει στο μέλλον, εφόσον είναι απαραίτητο, και άλλες πράξεις σχετικά με τους χρόνους αναμονής και τη διασυνοριακή δυνατότητα μεταφοράς κεκτημένων συνταξιοδοτικών δικαιωμάτων;

(Τροπολογία 5)

Δέκατη τρίτη αιτιολογική σκέψη

>Αρχικό κείμενο>

ότι, αν και η παρούσα οδηγία ισχύει για τον περιορισμένο τομέα εφαρμογής των αποσπασμένων εργαζόμενων, εξακολουθεί να υφίσταται η ανάγκη εξεύρεσης μιας κατάλληλης λύσης στο ευρύτερο πρόβλημα της φορολογίας των συμπληρωματικών συντάξεων εντός της Κοινότητας;

>Κείμενο μετά την ψηφοφορία στο ΕΚ>

ότι, αν και η παρούσα οδηγία ισχύει για τον περιορισμένο τομέα εφαρμογής των αποσπασμένων εργαζόμενων, εξακολουθεί να υφίσταται η ανάγκη εξεύρεσης μιας κατάλληλης λύσης

κοινοτικού επιπέδου στο ευρύτερο πρόβλημα της φορολογίας των συμπληρωματικών συντάξεων εντός της Κοινότητας, κυρίως δε ως προς το κατά πόσο εκπίπτουν του φόρου οι συμπληρωματικές συνταξιοδοτικές εισφορές και ως προς την φορολογία του τελικού επιδόματος;

(Τροπολογία 18)

Αιτιολογική σκέψη 13α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, τα κράτη μέλη, θα πρέπει πάντα να εκπονούν μια προκαταρκτική εξέταση των εκάστοτε μεταβολών στους εθνικούς κανονισμούς όσον αφορά τη συμπληρωματική συνταξιοδότηση, όπου υπάρχει, προς αιτιολόγηση των διασυνοριακών επιπτώσεων σε σχέση με την κοινωνική ασφάλιση και τη φορολογία,

(Τροπολογία 6)

Άρθρο 1

>Αρχικό κείμενο>

Στόχος της οδηγίας είναι η εξασφάλιση της κατάλληλης προστασίας των δικαιωμάτων που έχουν θεμελιώσει ή πρόκειται να θεμελιώσουν οι ασφαλισμένοι σε συστήματα συμπληρωματικής συνταξιοδότησης, οι οποίοι διακινούνται από ένα κράτος μέλος σε άλλο. Η προστασία αυτή αφορά κυρίως τη διατήρηση των συνταξιοδοτικών δικαιωμάτων στο πλαίσιο συστημάτων τόσο προαιρετικής όσο και υποχρεωτικής συμπληρωματικής συνταξιοδότησης, με εξαίρεση τα συστήματα που καλύπτονται ήδη από τον κανονισμό (ΕΟΚ) αριθ. 1408/71.

>Κείμενο μετά την ψηφοφορία στο ΕΚ>

Στόχος της οδηγίας είναι η

προώθηση της ελεύθερης κυκλοφορίας των μισθωτών και μη μισθωτών εντός της Ευρωπαϊκής Ένωσης κατά τέτοιο τρόπο ώστε να τυγχάνουν κατάλληλης προστασίας τα συνταξιοδοτικά δικαιώματα των δικαιούχων συμπληρωματικής συνταξιοδότησης, οι οποίοι διακινούνται από ένα κράτος μέλος σε άλλο. Η προστασία αυτή αφορά κυρίως τη διατήρηση των συνταξιοδοτικών δικαιωμάτων στο πλαίσιο συστημάτων τόσο προαιρετικής όσο και υποχρεωτικής συμπληρωματικής συνταξιοδότησης, με εξαίρεση τα συστήματα που καλύπτονται από τον κανονισμό (ΕΟΚ) αριθ. 1408/71.

(Τροπολογία 7)

Άρθρο 2

>Αρχικό κείμενο>

Η οδηγία ισχύει για ασφαλισμένους σε συστήματα συμπληρωματικής συνταξιοδότησης, οι οποίοι έχουν θεμελιώσει ή πρόκειται να θεμελιώσουν σχετικά δικαιώματα σε ένα ή περισσότερα κράτη μέλη, καθώς επίσης και για τα μέλη των οικογενειών και τους επιζώντες αυτών.

>Κείμενο μετά την ψηφοφορία στο ΕΚ>

Η οδηγία ισχύει για

δικαιούχους σε συστήματα συμπληρωματικής συνταξιοδότησης, και άλλους δικαιούχους στο πλαίσιο των συστημάτων αυτών, οι οποίοι έχουν θεμελιώσει ή πρόκειται να θεμελιώσουν σχετικά δικαιώματα σε ένα ή περισσότερα κράτη μέλη.

(Τροπολογία 8)

Άρθρο 3, σημείο α

>Αρχικό κείμενο>

α) ως «συμπληρωματική σύνταξη», οι παροχές αναπηρίας, αποχώρησης και επιζώντων που συμπληρώνουν ή αντικαθιστούν τις παροχές που προβλέπονται για τις ίδιες περιπτώσεις στα πλαίσια των κατά νόμον συστημάτωνκοινωνικής ασφάλισης;

>Κείμενο μετά την ψηφοφορία στο ΕΚ>

α) ως «συμπληρωματική σύνταξη», οι παροχές αναπηρίας, αποχώρησης και επιζώντων που συμπληρώνουν ή αντικαθιστούν τις παροχές που προβλέπονται για τις ίδιες περιπτώσεις στα πλαίσια των

συστημάτων που καλύπτονται από τον κανονισμό (ΕΟΚ) αριθ. 1408/71;

(Τροπολογία 9)

Άρθρο 3, σημείο δ

>Αρχικό κείμενο>

δ) ως «συνταξιοδοτικά δικαιώματα», κάθε παροχή που δικαιούται ο ασφαλισμένος στο πλαίσιο ενός συστήματος συμπληρωματικής συνταξιοδότησης;

>Κείμενο μετά την ψηφοφορία στο ΕΚ>

δ) ως «συνταξιοδοτικά δικαιώματα», κάθε παροχή

αναπηρίας, γήρατος και επιζώντος που δικαιούται ο ασφαλισμένος στο πλαίσιο ενός συστήματος συμπληρωματικής συνταξιοδότησης;

(Τροπολογία 10)

Άρθρο 3, σημείο στ

>Αρχικό κείμενο>

ως «εργαζόμενος», κάθε μισθωτός ή μη μισθωτός;

>Κείμενο μετά την ψηφοφορία στο ΕΚ>

στ) ως «εργαζόμενος», κάθε

δικαιούχος προσδοκίας ή παροχής ή κάθε απασχολούμενος σε βιοποριστική εργασία ;

(Τροπολογία 11)

Άρθρο 3, σημείο ζ

>Αρχικό κείμενο>

ζ) ως «αποσπασμένος εργαζόμενος», το άτομο που έχει αποσπαστεί για εργασία σε άλλο κράτος μέλος και το οποίο, βάσει των διατάξεων του τίτλου II του κανονισμού (ΕΟΚ) αριθ. 1408/71, συνεχίζει να υπάγεται στη νομοθεσία του κράτους μέλους καταγωγής, η δε «απόσπαση» ερμηνεύεται σύμφωνα με τον εν λόγω κανονισμό;

>Κείμενο μετά την ψηφοφορία στο ΕΚ>

ζ) ως «αποσπασμένος εργαζόμενος», το άτομο που

για μια περιορισμένη χρονική περίοδο εργάζεται στην επικράτεια ενός κράτους μέλους διαφορετικού από το κράτος που συνήθως εργάζεται, του οποίου οι όροι και οι προϋποθέσεις απασχόλησης ρυθμίζονται σύμφωνα με την οδηγία 96/71/ΕΚ(1) και το οποίο, κατ´ αναλογική εφαρμογή του άρθρου 14 του κανονισμού (ΕΟΚ) αριθ. 1408/71, συνεχίζει να υπάγεται στη νομοθεσία του κράτους μέλους καταγωγής, η δε «απόσπαση» ερμηνεύεται σύμφωνα με τον εν λόγω κανονισμό;

_____________

(1) ΕΕ L 18 της 21.1.1997, σελ. 1

(Τροπολογία 12)

Άρθρο 3, σημείο η

>Αρχικό κείμενο>

η) ως «κράτος μέλος καταγωγής», το κράτος μέλος στο οποίο ο εργαζόμενος εργαζόταν αμέσως πριν από την απόσπασή του και στο οποίο ισχύει το σύστημα συμπληρωματικής συνταξιοδότησης στο οποίο είναι ασφαλισμένος;

>Κείμενο μετά την ψηφοφορία στο ΕΚ>

η) ως «κράτος μέλος καταγωγής», το κράτος μέλος στο οποίο ο εργαζόμενος εργαζόταν

συνήθως πριν από την απόσπασή του και στο οποίο ισχύει το σύστημα συμπληρωματικής συνταξιοδότησης στο οποίο είναι ασφαλισμένος;

(Τροπολογία 13)

Άρθρο 4

>Αρχικό κείμενο>

Τα κράτη μέλη λαμβάνουν τα αναγκαία μέτρα για την εξασφάλιση της διατήρησης των θεμελιωμένων συνταξιοδοτικών δικαιωμάτων των ασφαλισμένων σε συστήματα συμπληρωματικής συνταξιοδότησης, όταν αυτοί μετακινούνται από ένα κράτος μέλος σε άλλο. Για το σκοπό αυτό, τα κράτη μέλη εξασφαλίζουν την πλήρη διατήρηση των θεμελιωμένων συνταξιοδοτικών δικαιωμάτων των ασφαλισμένων που δεν καταβάλλουν πλέον εισφορές σε ένα σύστημα συμπληρωματικής συνταξιοδότησης, ως απόρροια της διακίνησής τους από ένα κράτος μέλος σε άλλο, τουλάχιστον στον ίδιο βαθμό στον οποίο τα δικαιώματα αυτά εξασφαλίζονται στην περίπτωση ασφαλισμένων που δεν καταβάλλουν πλέον εισφορές σε ένα σύστημα συμπληρωματικής συνταξιοδότησης αλλά συνεχίζουν να παραμένουν στο εν λόγω κράτος μέλος. Η παρούσα διάταξη εφαρμόζεται και στα μέλη των οικογενειών και τους επιζώντες των ασφαλισμένων.

>Κείμενο μετά την ψηφοφορία στο ΕΚ>

Τα κράτη μέλη λαμβάνουν τα αναγκαία μέτρα για την εξασφάλιση της διατήρησης των θεμελιωμένων συνταξιοδοτικών δικαιωμάτων των ασφαλισμένων σε συστήματα συμπληρωματικής συνταξιοδότησης, όταν αυτοί μετακινούνται από ένα κράτος μέλος σε άλλο. Για το σκοπό αυτό, τα κράτη μέλη εξασφαλίζουν την πλήρη διατήρηση των θεμελιωμένων συνταξιοδοτικών δικαιωμάτων των ασφαλισμένων

, ακόμη και αν δεν καταβάλλουν πλέον εισφορές σε ένα σύστημα συμπληρωματικής συνταξιοδότησης, ως απόρροια της διακίνησής τους από ένα κράτος μέλος σε άλλο, στον ίδιο βαθμό στον οποίο τα δικαιώματα αυτά εξασφαλίζονται στην περίπτωση ασφαλισμένων που δεν καταβάλλουν πλέον εισφορές σε ένα σύστημα συμπληρωματικής συνταξιοδότησης αλλά συνεχίζουν να παραμένουν στο εν λόγω κράτος μέλος. Η παρούσα διάταξη εφαρμόζεται και για άλλους δικαιούχους στο πλαίσιο των συστημάτων αυτών.

(Τροπολογία 14)

Άρθρο 5

>Αρχικό κείμενο>

Τα κράτη μέλη εξασφαλίζουν, όσον αφορά τους ασφαλισμένους σε συστήματα συμπληρωματικής συνταξιοδότησης, καθώς και τα μέλη των οικογενειών τους και τους επιζώντες αυτών, ότι τα συστήματα συμπληρωματικής συνταξιοδότησης καταβάλλουν πλήρως, σε άλλο κράτος μέλος, όλες τις παροχές που προβλέπονται στο πλαίσιο αυτών των συστημάτων.

>Κείμενο μετά την ψηφοφορία στο ΕΚ>

Τα κράτη μέλη εξασφαλίζουν, όσον αφορά τους ασφαλισμένους σε συστήματα συμπληρωματικής συνταξιοδότησης, καθώς

και τους άλλους δικαιούχους στο πλαίσιο των συστημάτων αυτών, ότι τα συστήματα συμπληρωματικής συνταξιοδότησης καταβάλλουν πλήρως, σε άλλο κράτος μέλος, όλες τις παροχές που προβλέπονται στο πλαίσιο αυτών των συστημάτων.

(Τροπολογία 15)

Άρθρο 6, παράγραφος 2

>Αρχικό κείμενο>

2. Σε περίπτωση που, δυνάμει της παραγράφου 1, συνεχίζεται η καταβολή των εισφορών σε ένα σύστημα συμπληρωματικής συνταξιοδότησης στο κράτος μέλος καταγωγής, το κράτος μέλος υποδοχής αναγνωρίζει τις εισφορές αυτές ως ισοδύναμες των εισφορών που καταβάλλονται σε σύστημα του κράτους μέλους υποδοχής.

>Κείμενο μετά την ψηφοφορία στο ΕΚ>

2. Σε περίπτωση που, δυνάμει της παραγράφου 1, συνεχίζεται η καταβολή των εισφορών,

που οδηγούν σε ισότιμες απαιτήσεις, σε ένα σύστημα συμπληρωματικής συνταξιοδότησης στο κράτος μέλος καταγωγής, το κράτος μέλος υποδοχής αναγνωρίζει τις εισφορές αυτές ως ισοδύναμες των εισφορών που καταβάλλονται σε σύστημα του κράτους μέλους υποδοχής.

(Τροπολογία 16)

Άρθρο 7

>Αρχικό κείμενο>

Σε περίπτωση που συνεχίζεται η καταβολή εισφορών σύμφωνα με το άρθρο 6, παράγραφος 1 σε ένα εγκεκριμένο σύστημα συμπληρωματικής συνταξιοδότησης, το κράτος μέλος υποδοχής, στο βαθμό που διαθέτει φορολογικά δικαιώματα, αντιμετωπίζει τις εισφορές αυτές κατά τον ίδιο τρόπο που αντιμετωπίζει τις εισφορές που καταβάλλονται σε ένα ανάλογο εγκεκριμένο σύστημα συνταξιοδότησης στο κράτος μέλος υποδοχής.

>Κείμενο μετά την ψηφοφορία στο ΕΚ>

Σε περίπτωση που συνεχίζεται η καταβολή εισφορών σύμφωνα με το άρθρο 6, παράγραφος 1 σε ένα εγκεκριμένο σύστημα συμπληρωματικής συνταξιοδότησης, το κράτος μέλος υποδοχής, στο βαθμό που διαθέτει φορολογικά δικαιώματα,

και αποφεύγοντας την πρόσθετη και ταυτόχρονη διπλή φορολόγηση, αντιμετωπίζει τις εισφορές αυτές κατά τον ίδιο τρόπο που αντιμετωπίζει τις εισφορές που καταβάλλονται σε ένα ανάλογο εγκεκριμένο σύστημα συνταξιοδότησης στο κράτος μέλος υποδοχής.

(Τροπολογία 17)

Άρθρο 12, παράγραφος 3, πρώτο εδάφιο

>Αρχικό κείμενο>

3. Βάσει των πληροφοριών που θα θέσουν στη διάθεσή της τα κράτη μέλη, η Επιτροπή συντάσσει έκθεση προς το Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, έξη έτη μετά την έναρξη ισχύος της παρούσας οδηγίας.

>Κείμενο μετά την ψηφοφορία στο ΕΚ>

3. Βάσει των πληροφοριών που θα θέσουν στη διάθεσή της τα κράτη μέλη, η Επιτροπή συντάσσει έκθεση προς το Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή,

τέσσερα έτη μετά την έναρξη ισχύος της παρούσας οδηγίας.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου για την εξασφάλιση των δικαιωμάτων συμπληρωματικής συνταξιοδότησης των μισθωτών και των μη μισθωτών που μετακινούνται εντός της Ευρωπαϊκής Ένωσης (COM(97)0486 - C4-0661/97 - 97/0265 (CNS)) (Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0486 - 97/0265 (CNS)) ((ΕΕ C 5 της 9.1.1998, σελ. 4)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0661/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Νομικών Θεμάτωνκαι Δικαιωμάτων των Πολιτών και της Επιτροπής Πολιτικών Ελευθεριών και Εσωτερικών Υποθέσεων (A4-0134/98),

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά;

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο;

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.